Սելմա (ֆիլմ)

**«Սելմա»** (), ռեժիսոր Ավա Դյուվերնեյի ամերիկյան պատմական ֆիլմ։ Ֆիլմը հիմնված է 1965 թվականի Սելմայում և Մոնթգոմերիում ԱՄՆ-ում Սևամորթների քաղաքացիական իրավունքի, մասնավորապես՝ ընտրության իրավունք ստանալու համար շարժման շրջանակներում կատարված իրադարձությունների վրա։ Ֆիլմում գործում է դերասանական անսամբլ Դևիդ Օեոուոյի գլխավորությամբ (Մարտին Լյութեր Քինգ), ինչպես նաև Կարմեն Էջոգոյի (Կորետա Սքոթ Քինգ) և Թոմ Ուիլքինսոնի (Լինդոն Ջոնսոն) մասնակցությամբ։
Ֆիլմի պրոդյուսերներն են Բրեդ Փիթը, Դեդե Գարդները, Ջերեմի Քլեյները, Քրիստիան Քոլսոնը և Օպրա Ուինֆրին։ Վերջինս ֆիլմում կատարել է Էնի Լի Քուփերի դերը։ Ֆիլմի պրեմիերան տեղի է ունեցել 2014 թվականի նոյեմբերի 11-ին։
«Սելման» ստացել է քննադատների համակրանքը։ Ֆիլմը նշանավորվել է «Ոսկե գլոբուսի» 4 անվանակարգերով. լավագույն դրամատիկ ֆիլմ, լավագույն ռեժիսուրա, տղամարդու լավագույն դեր դրամայում և լավագույն երաժշտություն (Ջոն Լեջենդ և Common)։

## Արտադրություն
Ֆիլմի մշակումը սկսել է դեռ 2008 թվականին, իսկ 2009 թվականի վերջին Լի Դենիելսը սկսեց բանակցություններ վարել ռեժիսորի տեղը գրավելու համար։ 2010 թվականին The Weinstein Company-ն միացավ նախագծին՝ ֆինանսավորելով 22 մլիոն դոլարի չափով, սակայն ամռանը Դենիելսը լքեց նախագիծըо։

Մինչև 2013 թվականի հուլիս նախագիծը սառեցված կարգավիճակում էր։ Այդ իրավիճակը տևեց այնքան ժամանակ, մինչև պայմանագիր կնքվեց ռեժիսոր Ավա Դյուվերնեյի հետ։ 2014 թվականի սկզբին Օպրա Ուինֆրին Բրեդ Փիթի հետ միասին դարձավ ֆիլմի պրոդյուսերը, իսկ փետրվարի 25-ին Paramount Pictures-ը դարձավ ֆիլմի նոր տարածողը ԱՄՆ-ում և Կանադայում։

Դևիդ Օելոուոն դարձավ միակ դերասանը, ով 2010-ից մինչև 2014 թվականը մնաց ֆիլմի կազմում։ 2010 թվականին ահստատված Ռոբերտ դե Նիրոն, Հյու Ջեքմանը, Լենի Կրավիցը և Լիամ Նիսոնը լքեցին նախագիծը։ 2014 թվականի մարտի 26-ին հայտարարեցին, որ Թոմ Ուիլքինսոնը խաղալու է նախագահ Լինդոն Ջոնսոնի դերը։ Ապրիլի 7-ին Կարմեն Էջոգոն ստացավ Կորետա Սքոթ Քինգի հիմնական դերը։ Ապրիլի 15-ին Քիթ Ստենֆիլդը ստացավ Ջիմի Լի Ջեքսոնի դերը, որը սպանվեց գիշերային մարշի ժամանակ և որի մահն էլ բերեց ֆիլմի հիմնական գործողությունների կատարմանը։ Ապրիլի 22-ին հայտարարվեց, որ Լորեյն Թուսենը կխաղա Ամելիա Բոյթոն Ռոբինսոնի դերը՝ Ալաբամայի առաջին աֆրոամերիկացի կնոջ, որն անդամակցել է Կոնգրեսին։ Ապա երգչուհի Լեդիսին նույնպես միացավ դերասանական կազմին Մարտին Լյութեր Քինգի ընկերոջ՝ Մահալիա Ջեքսոնի դերով։ Մայիսի 9-ին Common-ը հաստատվեց Հարավային քրիստոնեական ղեկավարության համաժողովի ղեկավարի՝ Ջեյմս Բևելի դերում։ Մայիսի 28-ին Ուենդել Փիրսը հաստատվեց շարժման ղեկավարներից մեկի՝ Օսիա Ուիլյամսի դերում, իսկ երկու օր անց Քյուբա Հուդինգ Կրտսերը պայմանագիր կնքեց, ըստ որի՝ պիտի խաղար փաստաբան Ֆրեդ Գրեյի դերը։ Հունիսի 3-ին Թիմ Ռոթը միացավ նախագծին նահանգապետ Ջորջ Ուոլեսի դերով, իսկ հաջորդ օրը Նիսի Նեշը՝ Ռիչի Ջին Ջեքսոնի դերով։ Հունիսի 10-ին հայտարարվեց, որ Օպրա Ուինֆրին ինքն է կատարելու Էնի Լի Քուփերի դերը՝ 54-ամյա կնոջ, որը փորձում էր գրանցվել, որպեսզի քվեարկեր, և որը անարդար կերպով վտարվեց շերիֆ Քլարկի կողմից, որին ծնոտին էլ Էնին հարվածեց։ Հունիսի 20-ին հայտարարվեց, որ Քոլման Դոմինգոն ևս միացել է նախագծին ակտիվիստ Ռալֆ Աբերնատիի դերով։

Ֆիլմի հիմնական նկարահանումները սկսվել են 2014 թվականի մայիսի 20-ին Ջորջիա նահանգում, այն ժամանակ, երբ Սելմայի նկարահանումները նախատեսված էին հունիսի 23-ից 26-ը։ Հունիսի 20-ին հայտարարվեց, որ ֆիլմը սահմանափակ քանակով կցուցադրվի 2014 թվականի հոկտեմբերի 25-ին, իսկ լայն տարածում կգտնի արդեն 2015 թվականի հունվարի 9-ից։

## Դերասաններ և կերպարներ

* Դևիդ Օելոուո - *[[Մարտին Լյութեր Քինգ]]*
* Կարմեն Էջոգո - *Կորետա Սքոթ Քինգ*
* Թոմ Ուիլքինսոն - *Լինդոն Ջոնսոն*
* Թիմ Ռոթ - *Ջորջ Ուոլես*
* Լորեյն Թուսեյն - *Ամելիա Բոյնթոն Ռոբինսոն*
* Common - *Ջեյմս Բևել*
* Ջովանի Ռիբիզի - Լի Ս. Ուայթ*
* [[Ռուբեն Սանտյագո Հադսոն]] - *Բայարդ Ռասթին*
* [[Օպրա Ուինֆրի]] - *Էնի Լի Քուփեր*
* [[Քյուբա Հուդինգ Կրտսեր]] - *Ֆրեդ Գրեյ*
* [[Նիսի Նեշ]] - *Ռիչի Ջին Ջեքսոն*
* [[Կոլման Դոմինոգո]] - *Ռալֆ Աբերնատի*
* [[Քենթ Ֆալքոն]] - *Սալիվան Ջեքսոն *
* [[Անդրե Հոլանդ]] - *Էնդրյու Յանգ*
* [[Թեսա Թոմփսոն]] - *Դիանե Նեշ*
* [[Քիթ Ստենֆիլդ]] - *Ջիմի Լի Ջեքսոն*
* [[Լեդիսի]] - *Մահալիա Ջեքսոն*
* [[Ուենդել Փիրս]] - *Օսիա Ուիլյամս*
* [[Թրեյ Բայրես]] - *Ջեյմս Ֆորման*
* [[Ջոն Լևել]] - *Ռոյ Ռիդ*
* [[Ստեֆան Ջեյմս]] - *Ջոն Լյուիս*
* [[Ջերեմի Սթրոնգ]] - *Ջեյմս Ռիբ*
* [[Ալեսանդրո Նիվոլա]] - Ջոն Դոր*
* Դիլան Բեյքեր - *Ջոն Էդգար Գուվեր*

## Ծանոթագրություններ

## Արտաքին հղումներ
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2010-ականների պատմական ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան պատմական ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր ռասիզմի մասին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում Ալաբամայում
Կատեգորիա:Ֆիլմեր, որոնց գործողությունները տեղի են ունենում Ջորջիայում
Կատեգորիա:20th Century Fox ֆիլմեր
Կատեգորիա:Ֆիլմեր, որոնց գործողությունները տեղի են ունենում 1965 թվականին